I mai–juni 1959 inntraff (i norsk målestokk) mange store og til dels katastrofale branner: 19. mai omkom åtte eldre mennesker ved en brann i Kongsberg gamlehjem, mens mange dyr brant inne ved en brann på to gårder i Bø. Samme dag gjorde en brann ved NEBB i Oslo skader for ca. 20 millioner kroner. Ingen omkom, men brannen var en av de dyreste i Norge til da. 13. juni ble 5–8 km² verdifull skog ødelagt ved skogbrann i Rendal. 15. juni brøt det ut brann i Tønsberg. Den utviklet seg til en bybrann og la åtte forretingsgårder i aske.